dh-unibe/image-text_koenigsfelden-charters-post-1500 huggingface dataset:
Ich, Sebastian von Lutternòw, der zitt schulth̄s zuͦ Aròw, bekenne offenlich mit disem brieff, das ich dise nachgeschribnē guͦtter, umb das
dorff zuͦ Birenloͧff gelegen, mit ir rechtūg und zuͦ gehoͤrd, als dan̄ die an mich zuͤ lichen gevallen vō dem edlen und vesten Hansen
Uͦlrichen von Lutternòw, seliger, gedechtnisz minē lieben vatter, die vormalen Ruͤdi Fluͤman zuͦ lechen gehept, zuͦ rechtē ✳ mālechen
gelichen hab dem erbren Heinī Richinen vō Birilòff, lich im ouch die inhalt der alten brieffen, was ich im von rechtz wegen daran
zuͦ lichen hab, die vō mir also zuͦ manlechen inne zehaben, zenutzen, niessen, besetzen und entsetzen und mir dor umb gehorsam ze sind,
ze dienen und zetuͤnd, das ein lehenman sinem lechen herˀn vō siner manlechen wegen ze tuͦnd schuldig ist, das mir ouch der selb
Richinē also zetuͦnd geschworn und einē wider brieff geben hat, doch mir und minē nachkomen, andren manschafften und lechenschafftē
an unsern rechten ane schadn̄, alles nach lantz und manlechens recht ualles ungevarlich. und sind disz die stuck beder guͤttren: das ein
guͤtt, das vor zitten des Dussen von Birilòff gewessen ist: des ersten ein halb juchart ackrˀ under der Stieg gelegen obnē Uff dem Gieszhag,
stost uff des Fluͤmans acker, ein halb juchart ackers hinder des Dussen hus in der obren zelg gelegen zwùschent Fluͤmans guͤttern, gennant Hermans acker, stost an die husz hoffstatt, ✳ ein halb juchart vor Eichhalden bi Goͤttiszhusen, genant Birkenacker, gelegen zwùschēt
Fluͤmans ackren, ein halb juchartten inder nidren zelg, genāt das Mùli ackerly, gelegen zwùschēt Fluͦmans guͤttren, ein acker genāt
der Grebler, im wyger unden Fluͤmans ackeˀ by der Ar gelegen, item ein mattbletzly hinder den hùsern nebent der vō Mùlinē guͦtt,
das Fluͤman buwt. item so sind disz die stuck des andren guͦtz, hatt vor zitten der Fryg gehept und erkoufft vō Engelman: ✳ ✳
desz ersten ze Guͤttiszhusen uff dem Rien Acker ein ekerli gelegen an Fluͤmans ackeˀ, stost hin ob uff den Rien Acker und hin uff anden
weg, ein juchart ackeˀs gelegē vor der Eichhalden zwùschent des Dussen und Fluͦmans ackren, ein eckerli unden an Ruͤtti Rein und
der Steig in der zelg uff dem Rein, stost uff des Dussen und Fluͦmans acker, ein juchart ackeˀs, genāt Kalchbett, litt uff dem Kurtzen
Steyglin zwùschent deˀ Steyg und der rutty, ein juchart under dem Gieszhag andes Dussen ackeˀ gelegen, ein aͤckerly, da das hussz
uff stat, stost an den weg und uff des Fluͦmans acker, item ein matbletzly nid dem husz under dem weg gelegen an des Fluͦmanss
acker, aber ein aͤckerly inder obren zelg, gelegen andes Fluͦmans ackrˀ, aber ein ackrˀ gelegen da selbs ander Stein Rùtti am hag
by wolffs birboͧm, trett hin ab uff den weg, aber ein acker da selbs uff dem Rein an des Fluͦmans ackˀ gelegen. und des alles zuͦ
warem, vestem urkùnt, so hab ich, obgenantˀ Sebastian vō Luternòw, min eygen ingesigel offenlich gehenckt andisen brieff, der
geben ist uff mit wuchen nechst voˀ Sanct Joͤrgen, des helgen ritteˀs, tag des jares doman zalt nach gottes gepùrt tusent vierhundeˀt achtzig und vier jare.
Königs. 804
disz lechenn ist gelediget un̄ fùr eygenn ✳ an dasz jarzit ampt vō
dero von Lutternow ✳ un̄ irenn kinnden erkoùfft ✳ anno dn̄i xvc xiiij ͦ
6 alt lechennbrief
umb sonnderbar stück
und von sùnderparen personen
✳ K ✳
✳ D ✳ 95 ✳ a ✳
Staatsarchiv
AARGAU
Birenloùff ✳